Lav et referat af nedenstående tekst:

Tekst:
Knap var 2023 skudt i gang, før der blev skrevet dansk vejrhistorie med varmerekord nytårsmorgen på 12,6 grader. Allerede om få dage kan den næste store vejrbegivenhed finde sted. Nogle prognoser peger på, at vi op til weekenden kan risikere en regulær snestorm over særligt jylland med kraftig vind og store mængder sne. Prognoserne er endnu ikke helt sikre, men meget kunne tyde på barsk vintervejr sidst på ugen. Indtil da venter nogle milde og til tider sjaskvåde dage. Ugens bedste dag Vejret bliver i ugens løb overvejende gråt og vådt, men lige netop tirsdag er der udsigt til tørvejr og nogen sol. Samtidig bliver det mildt med 5 til 6 grader og en jævn til frisk vind fra vest. Dermed er der nok mange, der vil opleve tirsdagen som ugens pæneste dag. Tirsdagsdøgnet bliver imidlertid ikke helt tørt. Sidst på eftermiddagen går et nyt regnvejr i land – et regnvejr der har potentiale for at give en del nedbør. Kraftigt regnvejr Fra tirsdag aften og gennem det meste af onsdagsdøgnet er der udsigt til silende regn i hele landet. Nogle steder kan det blive til store mængder regn. Lokalt kan der falde, hvad der svarer til over en halv måneds regn i løbet af et døgns tid. Derudover bliver det en meget mild dag for årstiden med op til 10 graders varme, der dog vil føles koldt, da det bliver ganske blæsende med en frisk til hård vind fra sydvest. Efter en våd onsdag venter en torsdag, der byder på spredte byger, som kan være med regn eller slud. Potentiel snestorm Og så kommer vil til fredagen og den mulige snestorm. Et lavtryk ruller hen over Danmark, og ifølge nogle prognoser er det med både kulde, kraftig blæst og kraftigt snefald. Alle sammen ingredienser der indikerer en snestorm. Hvis prognosen holder stik, bliver det en dag, som sandsynligvis vil give problemer for weekendtrafikken. Der vil nemlig både falde store mængder sne, mens vindstødene kan nå stormstyrke. I skrivende stund er der dog stadig stor usikkerhed i forhold til, hvor kraftigt lavtrykket bliver. Andre prognoser spår nemlig, at det udelukkende bliver med regn. Nedenstående prognose viser, at der i løbet af fredagen kan falde store mængder sne. I en stor del af Jylland kan der måske falde over 30 centimeter sne. I weekenden er der udsigt til mere sne, mens det blæsende vejr fortsætter. Over en måneds nedbør Ser man på hele ugen, er der store mængder nedbør på vej under alle omstændigheder. Inden ugen er omme, kan der komme mellem 50 og 70 millimeter nedbør mange steder. Lokalt måske over 80 millimeter. Normalt falder der omkring 65 millimeter nedbør i hele januar. Dermed kan der falde, hvad der svarer til over en måneds nedbør.

Referat:
Generelt bliver det en uge med store mængder nedbør. I en stor del af Jylland kan der måske falde over 30 centimeter sne.